
                                    DECIZIE Nr. 7/                                      proiect
din „   ” august 2026

Cu privire la amalgamarea voluntară a 
unităților administrativ-teritoriale UAT Seliște

În conformitate cu art.10–12 și art.118–130 din Codul administrativ al Republicii Moldova nr.116 din 19.07.2018; art.14 alin.(2) lit. k¹) și art.40 alin.(2) din Legea nr.436-XVI din 28.12.2006 privind administrația publică locală; art.5, art.6, art.8, art.10 și art.11 din Legea nr.225 din 31.07.2023 cu privire la amalgamarea voluntară a unităților administrativ-teritoriale; Legea nr.239 din 13.11.2008 privind transparența în procesul decizional; pct.25, pct.39, pct.40 și pct.43 din Metodologia de amalgamare voluntară a unităților administrativ-teritoriale, aprobată prin Hotărârea Guvernului nr.925 din 29.11.2023, „Cu privire la inițierea procesului de amalgamare voluntară”; decizia Consiliului comunei Seliște nr.6/2 din 31.07.2026 „Cu privire la inițierea procesului de amalgamare voluntară”; decizia Consiliului sătesc Isacova nr.01-1-5/12 din 31.07.2026 „Cu privire la inițierea procesului de amalgamare voluntară”; Procesul-verbal nr.01 din 03.08.2026 al ședinței organizatorice a Grupului de Lucru Comun privind amalgamarea voluntară a UAT Seliște și UAT Isacova, Procesul-verbal nr.02 din 05.08.2026 al Grupului de Lucru Comun privind amalgamarea voluntară a UAT Seliște și UAT Isacova; Procesul-verbal nr.03 din 06.08.2026 al Grupului de Lucru Comun privind amalgamarea voluntară a UAT Seliște și Isacova, constatând că unitățile administrativ-teritoriale participante întrunesc criteriile și condițiile prevăzute la art.5 și art.6 din Legea nr.225 din 31.07.2023 și în Metodologia aprobată prin Hotărârea Guvernului nr.925 din 29.11.2023, examinând nota informativă prezentată, avînd avizul pozitiv al comisiei de specialitate, Consiliul local Seliște,

DECIDE:
1. . Se aprobă amalgamarea voluntară a următoarelor unități administrativ-teritoriale:
· comuna Seliște;
· satul Isacova.
2. Se pune în sarcina dlui , secretarul Grupului de Lucru Comun privind amalgamarea voluntară, realizarea următoarelor măsuri:
2.1. recepționarea și consolidarea deciziilor privind aprobarea amalgamării voluntare adoptate de consiliile locale ale UAT Seliște, UAT Isacova
2.2. întocmirea și transmiterea dosarului consolidat privind amalgamarea voluntară a unităților administrativ-teritoriale ale UAT Seliște, UAT Isacova către Cancelaria de Stat a Republicii Moldova, în vederea continuării procedurilor prevăzute de legislația în vigoare.
3. Prezenta decizie se aduce la cunoștință publică și persoanelor interesate, se publică pe pagina oficială a Primăriei comunei Seliște și pe panoul informativ al autorității administrației publice locale, intră în vigoare la data includerii în Registrul de stat al actelor locale și poate fi contestată în termen de 30 de zile de la data comunicării la Judecătoria Orhei, sediul Central (mun. Orhei, str. Vasile Mahu nr.135), în condițiile Codului administrativ al Republicii Moldova nr.116/2018.
4. Controlul asupra executării prezentei decizii se atribuie primarului comunei Seliște Tudor RAEVSCHI.


                            Preşedintele şedinţei                                                                  


Secretarul Consiliului comunal Seliște                                            S. Postică                 




NOTĂ INFORMATIVĂ
La decizia Consiliului comunei Seliște nr. . din __________________2026
„Cu privire la amalgamarea voluntară a unităților administrativ-teritoriale UAT Seliște cu: UAT Isacova”
	1. Denumirea autorului şi, după caz, a participanţilor la elaborarea proiectului:
Proiectul de decizie a fost elaborat de către Grupul de Lucru Comun constituit pentru organizarea și desfășurarea procesului de amalgamare voluntară a unităților administrativ-teritoriale participante, cu suportul aparatului Primăriei comunei Seliște și al autorităților administrației publice locale implicate în proces.

	2. Condiţiile ce au impus elaborarea proiectului de decizie şi finalităţile urmărite:
Proiectul de decizie a fost elaborat în vederea continuării și finalizării etapei locale a procesului de amalgamare voluntară inițiat de unitățile administrativ-teritoriale participante, în conformitate cu prevederile Legii nr.225/2023 cu privire la amalgamarea voluntară a unităților administrativ-teritoriale și ale Hotărârii Guvernului nr.925/2023 pentru aprobarea Metodologiei de amalgamare voluntară a unităților administrativ-teritoriale.
Prin deciziile adoptate de consiliile locale, municipiul Orhei, satul Bolohan, comuna Piatra, satul Pohorniceni, comuna Seliște și satul Neculăieuca și-au exprimat voința de a iniția și participa la procesul de amalgamare voluntară, fiind constituit Grupul de Lucru Comun responsabil de coordonarea activităților aferente procesului.
În perioada iunie–iulie 2026 au fost desfășurate activitățile prevăzute de cadrul normativ, inclusiv ședințele Grupului de Lucru Comun, consultări și activități de informare a populației, colectarea și analiza chestionarelor din localitățile participante, precum și evaluarea îndeplinirii criteriilor de eligibilitate prevăzute de legislație.
În urma analizelor efectuate, s-a constatat că unitățile administrativ-teritoriale participante întrunesc criteriile și condițiile prevăzute la art.5 și art.6 din Legea nr.225/2023 și în Metodologia aprobată prin Hotărârea Guvernului nr.925/2023.
Scopul proiectului de decizie constă în aprobarea amalgamării voluntare a unităților administrativ-teritoriale participante și transmiterea dosarului consolidat către Cancelaria de Stat a Republicii Moldova pentru continuarea procedurilor prevăzute de legislația în vigoare.

	3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene:
Proiectul respectiv nu are scop armonizarea legislaţiei naţionale cu legislaţia Uniunii Europene.

	4. Principalele prevederi ale proiectului şi evidenţierea elementelor noi:
Proiectul de decizie prevede:
aprobarea amalgamării voluntare a satului Isacova;
desemnarea secretarului Grupului de Lucru Comun pentru recepționarea și consolidarea deciziilor adoptate de consiliile locale participante;
transmiterea dosarului consolidat privind amalgamarea voluntară către Cancelaria de Stat a Republicii Moldova, în vederea continuării procedurilor legale.

	5. Fundamentarea economico-financiară:
Implementarea prezentei decizii nu necesită alocarea unor mijloace financiare suplimentare din bugetele locale ale unităților administrativ-teritoriale participante.
Totodată, în conformitate cu prevederile Legii nr.225/2023 și ale actelor normative subsecvente, unitățile administrativ-teritoriale care finalizează procesul de amalgamare voluntară beneficiază de măsuri de susținere financiară din partea statului, inclusiv pentru realizarea investițiilor capitale și modernizarea infrastructurii locale.

	6. Modul de încorporare a actului în cadrul normativ în vigoare:
Proiectul de decizie „Cu privire la amalgamarea voluntară a unităților administrativ-teritoriale UAT Isacova și UAT Seliște” se încorporează în sistemul actelor normative și a fost elaborat în temeiul: art.10–12 și art.118–130 din Codul administrativ al Republicii Moldova nr.116 din 19.07.2018; art.14 alin.(2) lit. k¹) și art.40 alin.(2) din Legea nr.436-XVI din 28.12.2006 privind administrația publică locală; art.5, art.6, art.8, art.10 și art.11 din Legea nr.225 din 31.07.2023 cu privire la amalgamarea voluntară a unităților administrativ-teritoriale; Legea nr.239 din 13.11.2008 privind transparența în procesul decizional; pct.25, pct.39, pct.40 și pct.43 din Metodologia de amalgamare voluntară a unităților administrativ-teritoriale, aprobată prin Hotărârea Guvernului nr.925 din 29.11.2023; decizia Consiliului Seliște nr. 6/2 din 06.08.2026 „Cu privire la inițierea procesului de amalgamare voluntară”;; Procesul-verbal nr.01 din 03.07.2026 al ședinței organizatorice a Grupului de Lucru Comun privind amalgamarea voluntară a UAT Isacova și UAT Seliște , Procesul-verbal  al Grupului de Lucru Comun privind aprobarea proiectului de decizie  privind amalgamarea voluntară a UAT Seliște și UAT Isacova ; 

	7. Avizarea și consultarea publică a proiectului:
În baza celor expuse, proiectul dat de decizie a fost avizat de Primar, Secretarul Consiliului, Specialiști din cadrul Primăriei. În scopul respectării prevederilor Legii nr. 239/2008 privind transparența în procesul decizional, proiectul a fost publicat pentru consultarea publică și poate fi accesat pe pagina web oficială a Primăriei comunei Seliște (compartimentul Consiliul comunal, directoriul Transparența decizională) și portalul web particip.gov.md.

	8. Constatările expertizei juridice:
Proiectul de decizie a fost elaborat cu respectarea normelor de tehnică legislativă și nu contravine prevederilor legislației Republicii Moldova.

	9. Constatările expertizei anticorupție:
Nu este cazul.

	10. Constatările expertizei de compatibilitate:
Nu este cazul.

